TACC วิ่ง 9% นิวไฮรอบ 9 เดือน หลังปัดเอี่ยวล่อซื้อกระทงลิขสิทธิ์ โบรกฯอัพเป้าใหม่ 5.90 บ.
TACC วิ่ง 9% นิวไฮรอบ 9 เดือน หลังปัดเอี่ยวล่อซื้อกระทงลิขสิทธิ์ โบรกฯอัพเป้า 5.90 บ. ล่าสุดอยู่ที่ 5.50 บ. บวก 0.45 บ. หรือ 8.91% มูลค่าซื้อขาย 73.07 ลบ.
TACC วิ่ง 9% นิวไฮรอบ 9 เดือน หลังปัดเอี่ยวล่อซื้อกระทงลิขสิทธิ์ โบรกฯอัพเป้า 5.90 บ. ล่าสุดอยู่ที่ 5.50 บ. บวก 0.45 บ. หรือ 8.91% มูลค่าซื้อขาย 73.07 ลบ.
5 พ.ย. 2562

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด ณ เวลา 15.40 น. อยู่ที่ 5.50 บาท บวก 0.45 บาท หรือ 8.91% สูงสุดที่ 5.50 บาท ต่ำสุดที่ 5.05 บาท ด้วยมูลค่าซื้อขาย 73.07 ล้านบาท

ทั้งนี้ราคาหุ้นปรับตัวขึ้นแรงสุดในรอบ 9 เดือน หลังบริษัท ที.เอ.ซี.คอนซูเมอร์ จำกัด (มหาชน) หรือ TACC ซึ่งเป็นเจ้าของลิขสิทธิ์รีลัคคุมะ (Rilakkuma) ได้ชี้แจงว่า บริษัทไม่ได้มอบหมายให้ผู้ใดทำการจับลิขสิทธิ์ผิดกฎหมายแต่อย่างใดตามข่าวนักเรียนหญิงอายุ 15 ปี รับทำกระทงลายการ์ตูน และถูกจับกุมข้อหาละเมิดลิขสิทธิ์ด้วยการล่อซื้อ เรียกค่าปรับเป็นค่าลิขสิทธิ์ 50,000 บาท ซึ่งเป็นประเด็นที่ถูกตั้งข้อสังเกตและวิพากษ์วิจารณ์กันในวงกว้างถึงความไม่โปร่งใสจากการล่อซื้อ ซึ่งก่อให้เกิดความเข้าใจผิด
ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น TACC ปรับราคาเป้าหมาย 5.90 บาท จากเดิม 5.50 บาท คาดกำไรไตรมาส 3/62 โตเด่นต่อเนื่องเป็น 39 ล้านบาท เพิ่มขึ้น 77% เมื่อเทียบจากปีก่อน โดยโตจากทั้งยอดขายในเซเว่นตามฐานสาขาและสินค้าใหม่ที่วางจำหน่าย (น้ำHershey, ฝรั่งชมพูและชานมไต้หวัน) ผสานกับประสิทธิภาพการทำกำไรที่ดีขึ้นตาม Product mix และการประหยัดต่อขนาด
ขณะที่แนวโน้มไตรมาส 4/62 คาดกำไรจะโตเด่นต่อจากฐานต่ำในไตรมาส 4/61 เพราะไม่มีตั้งสำรองหนี้สูญเหมือนปีก่อนประกอบกับจะมีแรงหนุนจากรายได้ลิขสิทธิ์การ์ตูนและการขายสินค้าใหม่ๆ รวมถึง การขยายฐานลูกค้าไปนอกเหนือจากร้านเซเว่น
โดยล่าสุด เตรียมจำหน่ายผงชานมให้ร้านแบล็คเครย่อน จึงปรับกำไรปี 2562-2563 ขึ้นเฉลี่ย 7%ต่อปี โดยคาดปี 2562 โตก้าวกระโดดกว่า 127%